REFERAT FRA STYREMØTE 1.APRIL 2019

Ikke til stede: Magne Tveit og Synnøve Johnsen

1. Styret ble anbefalt av årsmøte å se på om vi skal rydde bort blomsterbed, slyngplanter og kantstein langs veggen mot Staulandsveien I Torvmoen 90.
Vedtak: Torvmoen 90 eier helt bort til veggen bak bodene. Det ble konkludert med at det er sameiet for 90 blokka som må gjøre denne jobben. Velforeningens oppgaver er kun vedlikehold av fellesområder.
2. Det viser seg at det er mange fastboende som bruker gjesteparkeringen til å parkere egne biler. Dette til tross for at det tydelig er merket at disse plassene er for gjester.

Styret vedtok å få tauet bort biler som ikke hører til på gjesteparkering. Politiet skal varsles og de varsler igjen et borttauingsfirma som fjerner bilen for eiers regning.

1. De gamle blomsterkassene som har stått i parken siden den var ny, er nå råtnet bort.
 Det skal jobbes med å få tak i nye blomsterkasser som har lengre levetid, til en fornuftig pris.
Det er av firmaet som skal grave bort vollene signalisert at de starter dette arbeidet i løpet av uke 15. Styret håper å ha blomstekasser på plass når dette arbeidet er ferdig.

Når vollene er borte trengs en ny plenklippetraktor. Vaktmester har sett på de forskjellige plenklipperne som er på markedet.
Det trengs når vi har rettet ut vollene. Vaktmester overtar alt vedlikehold på alle utearealer.
Best i test i 2019 er Husqvarna R214TC til 38.000 kroner.
Styret vedtok å anskaffe slik plenklipper.

1. Styret skal 4. april på møte med Norsk Bioenergi, som vi planlegger skal være det selskapet som skal forsyne oss med utslippsfri brensel.
Hva som kommer ut av dette møtet blir det referat fra i løpet av uke 15.
Referent: Arnold.